 Daniel 2  Nafọ nke abụọ nke ọchịchị Nebukadneza, Nebukadneza rọrọ nrọ; o nyekwara ya nsogbu na mmụọ, ụra wee gbafuo ya nanya.Eze wee kwuo ka a kpọọ ndị dibịa anwansi na ndị na-akpọku ndị mmụọ ọjọọ na ndị dibịa afa na ndị Kaldia ka ha bịa kọọrọ eze nrọ ọ rọrọ. Ha wee bata guzo nihu eze.Eze wee sị ha: Ọ dị nrọ m rọrọ, ọ na-enyekwa m nsogbu na mmụọ nke mere m ji chọọ ịmara nrọ ahụ.Ndị Kaldia wee gwa eze okwu nasụsụ Arameik, sị: Eze, ị ga-adị ndụ ruo mgbe ebighị ebi. Kọọrọ ndị ohu gị nrọ gị, anyị ga-akọkwara gị isi ya.Eze wee gwa ndị Kaldia, sị: M na-eti iwu, sị: Ọ bụrụ na unu akọghịrị m nrọ ahụ, kọọkwara m isi ya, a ga-abọkasị unu, a ga-emekwa ka ụlọ unu ghọọ ebe ọha mmadụ ga na-aga mposi.Ma ọ bụrụ na unu akọọrọ m nrọ ahụ, kọọkwara m isi ya, m ga-enye unu onyinye na ụgwọ ọrụ, kwanyekwara unu ùgwù nke ukwuu. Ya mere, kọọrọnụ m nrọ ahụ, kọọkwaranụ m isi ya.Ha wee kwuo nke ugboro abụọ, sị: Ka eze kọọrọ ndị ohu ya nrọ ahụ, anyị ga-akọkwara ya isi ya.Eze wee sị: Nezie, ama m na ihe unu na-eme bụ ka oge na-aga, nihi na unu maara na ọ dị iwu m tiri.Nihi na ọ bụrụ na unu akọghịrị m nrọ ahụ, ihe a m kwuru ga-emezurịrị nisi unu. Ma unu ekwekọrịtawo ịghara m ụgha na ịgwa m ihe na-ezighị ezi ruo mgbe ihe gbanwere. Nihi ya, kọọrọnụ m nrọ ahụ, m ga-amarakwa na unu pụrụ ịkọrọ m isi ya.Ndị Kaldia ahụ wee sị eze: Ọ dịghị onye ọ bụla nọ nelu ala nke nwere ike ịkọrọ eze ihe a ọ chọrọ, nihi na e nwetụbeghị eze ma ọ bụ gọvanọ kwuru ka dibịa anwansi ma ọ bụ onye na-akpọku ndị mmụọ ọjọọ ma ọ bụ onye Kaldia mee ihe dị otú a.Ma ihe a eze chọrọ ka anyị mee siri ike, ọ dịghịkwa onye ọ bụla dị ndụ nke pụrụ ịgwa ya eze ma e wezụga ndị bụ chi, ndị ha na mmadụ na-ebighị ma ọlị.Nihi nke a, eze were oké iwe, ọnụma jukwara ya obi, o wee kwuo ka e gbuo ndị amamihe niile nke Babịlọn.E wee nye iwu ka e mee otú ahụ, a nọkwa na-akwado igbu ndị amamihe ahụ; ha wee chọwa Daniel na ndị enyi ya ka e gbuo ha.Noge ahụ, Daniel ji akọ na ezi uche gwa Arịọk bụ onyeisi ndị nche eze okwu, bụ onye gawara igbu ndị amamihe nke Babịlọn.Ọ gwara Arịọk bụ onyeisi ndị nche eze, sị: Olee ihe mere eze ji nye iwu ọjọọ dị otú a? Arịọk wee kọọrọ Daniel ihe na-emenụ.Daniel wee banye rịọ eze ka o nyetụ ya oge ka o wee kọọrọ eze isi nrọ ya.E mesịa, Daniel lara nụlọ ya; o wee kọọrọ Haaya, Mishel na Azaraya, bụ ndị enyi ya, ihe na-emenụ,gwakwa ha ka ha rịọ Chineke nke eluigwe ka o meere ha ebere nihe banyere ihe nzuzo a, ka ha wee ghara igbu Daniel na ndị enyi ya nakwa ndị amamihe Babịlọn ndị nke ọzọ.E wee kpugheere Daniel ihe nzuzo ahụ nọhụụ nke abalị. Daniel wee gọzie Chineke nke eluigwe.Daniel wee sị: Ka aha Chineke bụrụ ihe a gọziri agọzi site na mgbe ebighị ebi ruo mgbe ebighị ebi, maka amamihe na ịdị ike ya, nihi na ọ bụ ya nwe ha.Ọ na-agbanwekwa oge na mgbe a kara aka, na-ewepụ ndị eze, na-emekwa ka ndị eze malite ịchị, na-enye ndị maara ihe amamihe, na-enyekwa ndị nwere nghọta ihe ọmụma.Ọ na-ekpughe ihe ndị miri emi nakwa ihe ndị zoro ezo, ọ makwaara ihe dị nọchịchịrị; ọ bụkwa nebe ọ nọ ka ìhè bi.Ọ bụ gị, Chineke nke ndị nna nna m, ka m na-enye otuto ma na-aja mma, nihi na i nyewo m amamihe na ike. Ugbu a, i mewo ka m mara ihe anyị rịọrọ gị, nihi na i mewo ka anyị mara ihe eze chọrọ.Nihi nke a, Daniel gakwuuru Arịọk, onye eze họpụtara ka o gbuo ndị amamihe nke Babịlọn. Ọ gara wee gwa ya, sị: Egbula onye ọ bụla nime ndị amamihe nke Babịlọn. Kpọrọ m gaa nihu eze ka m kọọrọ eze isi nrọ ya.Arịọk wee jiri ọsọ kpọrọ Daniel gaa nihu eze, ọ sịkwara ya: Ahụwo m otu nwoke nime ndị Juda a dọtara nagha, bụ onye pụrụ ịkọrọ eze isi nrọ ya.Eze wee sị Daniel, onye aha ya bụ Belteshaza: Ị ga-enwe ike ịkọrọ m nrọ m rọrọ, kọọkwara m isi ya?Daniel wee kwuo nihu eze, sị: Ndị amamihe, ndị na-akpọku ndị mmụọ ọjọọ, ndị dibịa anwansi na ndị na-agụ kpakpando enweghị ike ịkọrọ eze ihe nzuzo eze chọrọ ka a kọọrọ ya.Otú ọ dị, e nwere Chi nọ neluigwe, Onye na-ekpughe ihe nzuzo, o mewokwa ka Eze Nebukadneza mara ihe gaje ime noge ikpeazụ. Nke a bụ nrọ ị rọrọ na ọhụụ ị hụrụ mgbe i dina nelu ihe ndina gị:Eze, ka gị onwe gị dina nelu ihe ndina gị, ihe gaje ime batara gị nuche, Onye na-ekpughe ihe nzuzo emewokwa ka ị mara ihe gaje ime.Ọ bụghịkwa nihi na m nwere amamihe karịa ndị ọzọ dị ndụ ka e ji kpugheere m ihe nzuzo a, kama ọ bụ ka e wee kọọrọ eze isi nrọ ya nakwa ka i wee mara ihe dị gị nobi.Eze, gị onwe gị nọ na-ahụ, ma, lee! e nwere otu nnukwu ihe oyiyi. Ihe oyiyi ahụ, nke buru ibu ma na-egbuke egbuke nụzọ na-enweghị atụ, guzo nihu gị, ọdịdị ya na-atụkwa ụjọ.E ji ezigbo ọlaedo kpụọ isi ihe oyiyi ahụ, jiri ọlaọcha kpụọ obi ya na ogwe aka ya, jirikwa ọla kọpa kpụọ afọ ya na apata ụkwụ ya,e jikwa ígwè kpụọ ogwe ụkwụ ya, jirikwa ígwè na ụrọ kpụọ ala ala ụkwụ ya.Ị nọ na-ele anya ruo mgbe a wapụtara otu nkume, nke a na-ejighị aka wapụta, o wee kụọ ihe oyiyi ahụ nala ala ụkwụ ya ahụ e ji ígwè na ụrọ kpụọ, wee gwerie ya.Noge ahụ, e gweriri ígwè ahụ, ụrọ ahụ a kpụrụ akpụ, ọla kọpa ahụ, ọlaọcha ahụ na ọlaedo ahụ, ha wee dịrị ka igbogbo ọka nke si nebe nzọcha mkpụrụ noge okpomọkụ, ifufe wee buru ha nke mere na a hụkwaghị ha ọzọ ma ọlị. Ma nkume ahụ nke kụrụ ihe oyiyi ahụ ghọrọ nnukwu ugwu wee jupụta ụwa dum.Nke a bụ nrọ gị, anyị ga-akọkwa isi ya nihu eze.Gị onwe gị, eze, bụ eze ndị eze, gị onye Chineke nke eluigwe nyeworo alaeze a, ike, na ume na ebube,onye o nyefekwara naka ya anụ ọhịa niile na anụ ufe nke eluigwe nebe ọ bụla ụmụ mmadụ bi, onye o mekwara ka ọ na-achị ha niile, ọ bụ gị bụ isi ọlaedo ahụ.Ị chịchaa, alaeze ọzọ nke na-aharughị ka nke gị ga-amalite ịchị; a ga-enwekwa alaeze ọzọ, bụ nke atọ, nke ọla kọpa, nke ga-achị ụwa dum.Ma alaeze nke anọ ga-esi ike ka ígwè. Ebe ọ bụ na ígwè na-akụri ma na-egweri ihe ọ bụla ọzọ, notu ụzọ ahụ, ọ ga-akụri ma gwerie ndị a niile dị ka ígwè nke na-akụri ihe.Ebe ị hụkwara na ihe e ji kpụọ ala ala ụkwụ ya na mkpịsị ụkwụ ya bụ ụrọ ọkpụite ji akpụ ihe nakwa ígwè, alaeze ahụ ga-ekewa ekewa, ma ọ ga-esitụ ike dị ka ígwè, ebe ọ bụ na ị hụrụ na a gwakọtara ígwè na ụrọ dị mmiri.Ma ebe ọ bụ na e ji ígwè nakwa ụrọ kpụọ mkpịsị ụkwụ ya, alaeze ahụ ga-esi ike notu aka, ma naka nke ọzọ, ọ gaghị esi ike.Ebe ọ bụ na ị hụrụ na a gwakọtara ígwè na ụrọ dị mmiri, ha na ụmụ mmadụ ga-agwakọta; ma ha agaghị anyakọtali ọnụ, otu nahụ ibe ya, dị nnọọ ka ígwè na ụrọ a kpụrụ akpụ na-adịghị agwakọta.Ma nụbọchị ndị eze ahụ, Chineke nke eluigwe ga-eme ka otu alaeze nke a na-agaghị ebibi ebibi malite ịchị. A gaghịkwa enyefe ndị ọ bụla ọzọ alaeze ahụ. Ọ ga-egwepịa alaeze ndị a niile, mee ka ha ghara ịdịkwa, ma ya onwe ya ga-adịru mgbe ebighị ebi;ebe ị hụrụ na e si nugwu wapụta otu nkume nke a na-ejighị aka wapụta, nakwa na o gwepịara ígwè ahụ, ọla kọpa ahụ, ụrọ ahụ a kpụrụ akpụ, ọlaọcha ahụ na ọlaedo ahụ. Chineke bụ Onye Ukwu emewo ka eze mara ihe gaje ime. Nrọ a ga-emezu, a pụkwara ịtụkwasị nkọwa ya obi.Eze Nebukadneza wee gbuo ikpere nala, kpudo ihu nala ma kwanyere Daniel ùgwù, o kwukwara ka e nye ya onyinye na ihe nsure ọkụ na-esi ísì ụtọ.Eze wee gwa Daniel, sị: Nezie, Chineke unu bụ Chi kasị chi niile na Onyenwe ndị eze na Onye na-ekpughe ihe nzuzo, ebe i nwere ike ikpughe ihe nzuzo a.Eze wee mee ka Daniel bụrụ onye ukwu, o nyekwara ya ọtụtụ nnukwu onyinye, o mekwara ka ọ bụrụ onye na-achị ógbè Babịlọn dum a na-achị achị nakwa prifekt bụ onyeisi ndị amamihe niile nke Babịlọn.Daniel wee rịọ eze, o wee họpụta Shedrak, Mishak na Abednego ka ha na-elekọta ógbè Babịlọn a na-achị achị, ma Daniel nọ nobí eze. 